تاریخ نسائیت

نسائیت کی تاریخ، (History of feminism) ان تحریکوں اور نظریات کے احوال (تاریخی یا موضوعی) پر مشتمل ہے جس کا مقصد خواتین کے مساوی حقوق کا حصول ہے۔ جب کہ دنیا بھر کے نسائیتی کے اسباب، مقاصد اور وقت پر منحصر ارادے، ثقافت اور ملک میں مختلف ہیں، زیادہ تر مغربی نسائی مورخین نے زور دے کر کہا ہے کہ خواتین کے حقوق کے حصول کے لئے کام کرنے والی تمام تحریکوں کو نسائی تحریکوں کے بطور لینا چاہئے، یہاں تک کہ جب ان تحریکوں نے خود اس اصطلاح کو خود پر لاگو کیا (یا نہیں کیا)۔ کچھ دوسرے مورخین نے جدید نسائی تحریک اور اس کے بعد کی تمام تحریکوں کے لیے "نسائیت" کی اصطلاح کو محدود کردیا ہے اور (نسائیت کی پہلی لہر) اس سے قبل کی تحریکوں کو بیان کرنے کے لیے "ابتدائي نسائیت" (Protofeminism) کا عنوان استعمال کرتے ہیں۔

جدید مغربی نسائيت کی تاریخ روایتی طور پر تین ادوار یا "لہروں" میں تقسیم کی گئی ہے، جن میں سے ہر ایک بیشتر پیشرفت کی بنیاد پر قدرے مختلف مقاصد کے ساتھ ہے:

 نسائیت کی پہلی لہر، سے مراد پوری مغربی دنیا میں انیسویں اور بیسویں صدی میں نسائیت متعلقہ سرگرمیوں اور خیالات کا دور تھا۔ اس تحریک کی بنیادی توجہ قانونی مسائل بنیادی طور پر خواتین کے حق رائے دہی پر تھی۔
 نسائیت کی دوسری لہر، (1960ء کی دہائی–1980ء کی دہائی)، ثقافتی عدم مساوات، صنف کا کردار، اور معاشرے میں خواتین کا کردار پر مباحث اس کا حصہ تھے۔
 نسائیت کی تیسری لہر، (1980ء کی دہائی -2000ء کی دہائی)، سے مراد نسائی سرگرمی کا متنوع تناؤ، تیسری لہر خود کو دوسری لہر کے تسلسل اور اس کی ناکامیوں کے جواب کے طور پر دیکھتی ہے۔

ابتدائی نسائیت 

نسائی تحریک کے وجود سے پہلے جو لوگ اور کارکن خواتین کی مساوات پر تبادلہ خیال کرتے رہے یا اس کو آگے بڑھایا، انھیں بعض اوقات ابتدائی نسائیت پسند/پروٹو فیمسٹسٹ کا نام دیا جاتا ہے۔ کچھ اسکالر اس اصطلاح پر تنقید کرتے ہیں کیوں کہ ان کا خیال ہے کہ اس سے پہلے کی جانے والی شراکت کی اہمیت کم ہوتی ہے یا یہ کہ نسائيت کے آغاز کی کوئی مخصوص تاریخ نہیں ہے جس کے لیے ابتدائی نسائیت/پروٹو فیمسٹسٹ یا جدید نسائیت/پوسٹ فیمسٹسٹ جیسی اصطلاحات استعمال ہوں۔

ایلین ہاف مین بارچ کے مطابق، 428 قبل مسیح میں،  افلاطون نے، خواتین کی مجموعی سیاسی اور جنسی مساوات کے لیے [بحث کی]، وہ خواتین کی وکالت کرتے ہوئے ان کو اعلیٰ طبقے … وہ لوگ جو حکمرانی کرتے ہیں اور لڑتے ہیں، کا رکن بنانے کی حمایت کرتا ہے۔

اندل، ایک خاتون تمل جوگی، ساتویں یا آٹھویں صدی کے آس پاس تھی۔ وہ تھرپاوی لکھنے کی وجہ سے مشہور ہے۔ اندل نے گوڈا منڈیالی جیسے خواتین کے گروپوں کو متاثر کیا ہے۔ کچھ لوگو وشنو کے ساتھ اس کی الہی شادی کو نسائی عمل کے طور پر دیکھتے ہیں، کیوں کہ وشنو نے اسے بیوی ہونے کے باقاعدہ فرائض سے اجتناب کرنے اور خود مختاری حاصل کرنے کی اجازت دی۔

انیسویں سے اکیسویں صدی

پہلی لہر 

نسائیت کی پہلی لہر پوری مغربی دنیا میں انیسویں اور بیسویں صدی میں نسائیت متعلقہ سرگرمیوں اور خیالات کا دور تھا۔ اس تحریک کی بنیادی توجہ قانونی مسائل بنیادی طور پر خواتین کے حق رائے دہی پر تھی۔

مارچ 1968ء میں نیو یارک ٹائمز میگزین کے ایک مضمون میں "نسائیت کی پہلی لہر" کی اصطلاح صحافی مارٹھا لئیر کی استعمال کردہ اصطلاح سے خودبخود وجود میں آئی، صحافی مذکورہ نے اپنے مضمون "نسائیت کی دوسری لہر: یہ خواتین کیا چاہتی ہیں؟" کے عنوان سے پیش کی تھی۔ نسائیت کی پہلی لہر، کی خصوصیت درحقیقت غیر سرکاری عدم مساوات کے خلاف، خواتین کی سیاسی طاقت کے لیے لڑائی پر توجہ مرکوز تھی۔
اگرچہ لہر استعارہ اچھی طرح سے قائم ہے، بشمول تعلیمی ادب میں، خواتین کی آزادی کے بارے میں ایک تنگ نظریہ پیدا کرنے پر اس پر تنقید کی گئی ہے، جو سرگرمی کے سلسلے کو مٹاتا ہے اور مخصوص دکھائی دینے والی شخصیات پر توجہ مرکوز کرتا ہے۔

دوسری لہر 

نسائیت کی دوسری لہر انیسویں صدی کی چھٹی دہائی میں ریاستہائے متحدہ امریکا میں شروع ہو کر ساری دنیا میں پھیلی۔ ریاستہائے متحدہ امریکا میں یہ لہر انیسویں صدی کی آٹھویں دہائی تک چلی۔ بعد ازاں یہ ایک بین الاقوامی تحریک کی شکل اختیار کر گئی جو یورپ اور ایشیا میں مضبوط تھی جیسا کہ ترکی اور اسرائیل میں جہاں یہ اسی کی دہائی میں اور دوسرے ممالک میں یہ مختلف وقتوں میں شروع ہوئی۔ پہلی لہر کی توجہ زیادہ تر حقوق رائے دہی کی تحریک اور قانونی رکاوٹوں کو دور کرنے کی طرف تھی تاکہ صنفی تضاد ختم ہو سکے۔ جیسا کہ حق رائے دہی، جائداد کے حقوق وغیرہ، جب کہ دوسری لہر نے بحث کو وسیع کیا اور نئے معاملات جیسا کہ جنسیت، خاندان، کام کی جگہ، افزائش کے حقوق، ڈی فیکٹو امتیازات اور سرکاری قانونی امتیازات کو اس تحریک میں شامل کیا۔ نسائیت کی دوسری لہر نے گھریلو تشدد اور جنسی زیادتی کے مسائل کی طرف بھی توجہ دلائی۔ اس کے علاوہ زبردستی کی خطرناک صورت حال اور طلاق کے قوانین میں تبدیلی کے حوالے سے کام کیا۔ کئی تاریخ دان نسائیت کی دوسری لہر کے، ریاستہائے متحدہ امریکا میں اسی کی دہائی کے اوائل میں عورت کی صنف کے جنسیت اور فحش نگاری جیسے معاملات پر لڑائیوں اندرون نسائیت اختلافات کے ساتھ ختم ہونے کا اشارہ کرتے ہیں اور نوے کی دہائی کے اوائل میں نسائیت کی تیسری لہر کے دور کا آغاز بتاتے ہیں۔

تیسری لہر 

نسائیت کی تیسری لہر مختلف نسائیتی کارکردگی اور مطالعے کا احاطہ کرتی ہے۔ یہ 1990ء کی دہائی کے اواہل میں ریاستہائے متحدا امریکا میں شروع ہوئی۔  اور 2010ء کی دہائی اے اختتام تک جاری رہی۔اگرچہ صحیح حدود بحث کا موضوع ہیں۔ تیسری لہر دراصل دوسری لہر کی ناکامیوں اور ساٹھ، ستر اور اسی کی دہائیوں میں کیے جانے والے اقدامات اور تحریکوں کے ردعمل کے طور پر سامنے آئی۔ یہ لہر نسائیت کو مزید وسعت دیتے ہوئے عورتوں کو مختلف شناختوں کے ساتھ اپنے ساتھ شامل کرتی ہے۔ اور یہ پہچانتے ہوئے کہ عورتیں"مختلف رنگ، نسل، اقوام اور ثقافتی پس منظر رکھتی ہیں" سو اسے ایک طرح سے دوسرے لہر کا ردعمل یا س کا تسلسل کہا جا سکتا ہے۔ 1989ء میں تیسری لہر کے آغاز سے تھوڑا پہلے انقطاع کے ساتھ جڑا ہوا تصور متعارف کرایا گیا، لیکن یہ اسی لہر کے دوران میں مقبول ہوا۔

ربیکا والکر نے ہم جنس پرست عورتوں اور سیاہ فام عورتوں پر توجہ دینے کے لیے "تیسری لہر" کی اصطلاح وضع کی۔ 1992ء میں انھوں نے انیتاہل کیس کے ردعمل میں ایک مضمون شائع کیا، جس کا مقصد اس سے اختلاف کرنا تھا جو عورتوں کو خاموش کرانے کے حوالے سے دیکھا گیا۔

مزید دیکھیے 
 نسائی بشریات
 نسائیت کی پہلی لہر
 نسائیت کا خط زمانی

حوالہ جات

بیرونی روابط 

 Independent Voices: an open access collection of alternative press newspapers
 Timeline of feminist history in the USA
 UN Department of Economic and Social Affairs, Division for the Advancement of Women
 Women in Politics: A Very Short History at Click! The Ongoing Feminist Revolution
 The Women's Library، online resource of the extensive collections at the لندن اسکول آف اکنامکس

نسائیت
تاریخ سیاسی افکار
نسائيت اور تاریخ
سماجی تحریکوں کی تاریخ
خواتین کا حق رائے دہی
ویکی ڈیٹا سے مطابقت رکھنے والی مختصر تفصیل